Sensbachtal

Sensbachtal estas loĝloko kaj eksa komunumo en Germanio. Ĝi troviĝas en la sudo de la distrikto Odenwald, kiu havas sian nomon de la mezalta montaro Odenvaldo, en la federacia lando Hesio. Fine de la jaro 2016 la komunumo havis 951 loĝantojn. Ekde la 1-a de januaro 2018 ĝi kun la urbo Beerfelden kaj la apudaj komunumoj Hesseneck kaj Rothenberg konsistigas la novan urban komunumon Oberzent.

 Geografio 
Sensbachtal situas en alteco inter 300 kaj 550 metroj super la marnivelo en la suda parto de la mezalta montaro Odenvaldo kaj de la natura parko "Bergstraße-Odenwald", 10 kilometrojn norde de la urbo Eberbach kaj de la rivero Neckar.

La komunumo oriente limas al la komunumo Hesseneck, norde kaj okcidente al la urbo Beerfelden, ambaŭ same partoj de la distrikto Odenwald. Krome sude ĝi limas al la urbo Eberbach en la distrikto Rhein-Neckar de la najbara federacia lando Baden-Virtembergo. La komunuma teritorio konsistas el la vilaĝoj Hebstahl, Ober-Sensbach kaj Unter-Sensbach.

 Eksteraj ligiloj 
 retejo de la urbo Oberzent ()
 plia informa retejo ()
 paĝo de la Esperanto-Klubo Odenwald, arkivigita en januaro 2014 ()

Kategorio:Distrikto Odenwald
Kategorio:Urboj de Hesio